paragraph_text: Ivica Cindrić-Ićo (Kaštela, 1964. – Split, 8. siječnja 2003.), poznatiji kao Ićo Purger, legendarni navijač Hajduka i Dinama iz 80-tih godina 20. stoljeća. Sebe je smatrao pripadnikom Torcide, a pratio je Hajduk i Dinamo na gostovanjima s navijačima ova oba kluba po svim stadionima Jugoslavije. Ićo Purger jedan je od četvorice navijača koji su u ljeto 1986. godine dali ime navijačima Dinama, današnjim Bad Blue Boysima, u čemu su još sudjelovali Tonči Prlac-Prle i Borislav Jelović-Ušo iz Torcide i navijač Dinama Sandro Dujmušić.